בנק אוף ניו יורק מלון

בנק אוף ניו יורק מלון (אנגלית: The Bank of New York Mellon) הוא תאגיד בינלאומי למתן שירותים פיננסים. התאגיד נוסד בשנת 2007, לאחר מיזוג בין בנק אוף ניו-יורק למלון פייננשל . מניות התאגיד נסחרות בבורסה לניירות ערך בניו יורק והוא מדורג במדד S&P 500.

== היסטוריה ==
=== בנק אוף ניו יורק ===
אלכסנדר המילטון, מ[[האבות המייסדים של ארצות הברית וממייסדי בנק אוף ניו יורק]]
בנק אוף ניו יורק נוסד ב-9 ביוני 1784 בידי קבוצה של אזרחי ניו יורק. אלכסנדר המילטון גויס בשלבים הראשונים כדי לכתוב את חוקת הבנק והיה אחד הגורמים המרכזים בייסוד הבנק. בשל עניינים הקשורים בפוליטיקה המקומית, הצ'ארטר החוקי עבור הבנק הופק רק ב-1791. בשנת 1789 נתן הבנק לממשלת ארצות הברית את ההלוואה הראשונה שקיבלה הממשלה. ההלוואה אורגנה בידי המילטון, אז מזכיר האוצר של ארצות הברית ושימשה לתשלום שכרם של חברי הקונגרס והנשיא. בנק אוף ניו יורק היה התאגיד הראשון להיסחר בבורסה לניירות ערך בניו יורק, עם הקמתה ב-1972.

במאה ה-19 אימץ הבנק מדיניות הלוואות שמרנית, אשר איפשרה לו לצלוח משברים כלכליים. בין היתר עזר הבנק במימון מלחמת 1812 וצבא האיחוד במהלך מלחמת האזרחים האמריקנית. ביולי 1922 התמזג הבנק עם חברת ניו יורק ביטוחי חיים ונאמנויות (New York Life Insurance and Trust Company) והמשיך להרוויח גם במהלך השפל הגדול. בשנים 1948, 1966 ו-1988 התמזג הבנק עם Fifth Avenue Bank, Empire Trust Company ו-Irving Bank Corporation.

בשנת 1969 הקים הבנק את חברת ההחזקות הראשונה שלו ובשנים 1993–1998 ביצע 33 רכישות של השקעות.

=== מלון פייננשל ===
ב-1869 הוקם תאגיד מלון פייננשל בפנסילבניה על ידי שופט בדימוס ושני בניו, תחת השם "ת. מלון ובניו" (T. Mellon & Sons). בסוף המאה ה-19 ובראשית המאה ה-20 השקיע הבנק בהקמת פירמות תעשייתיות רבות כדוגמת וסטינגהאוס וג'נרל מוטורס. בשנת 1902 שינתה החברה את שמה ל"בנק הלאומי מלון" (Mellon National Bank). ב-1946 התמזגה החברה עם חברת "Union Trust Company", אותה הקים אנדרו מלון, אחד מבניו של השופט המייסד. לאחר המיזוג שינתה החברה את שמה ל-"Mellon National Bank and Trust Company".

בשנת 1971 ייסד הבנק את הפמיליי אופיס הראשון אשר יועד למטרת ניהול נכסים למשפחות בעלות הון. בשנת 1972, לאחר ארגון מחדש של פעילות הבנק, שינה הבנק את שמו ל-" Mellon Bank, N.A" והקים חברת החזקות, "Mellon National Corporation". בשנות ה-80 וה-90 רכש הבנק מוסדות פיננסים רבים בפנסילבניה. ב-1994 התמזג הבנק עם תאגיד דרייפוס (Dreyfus Corporation). בשנת 1999 שינתה הפירמה את שמה ל"תאגיד מלון פייננשל" (Mellon Financial Corporation). בשנת 2001 הפסיקה לעסוק בבנקאות קמעונאית ומכרה ענפי בנקאות קמעונאית ונכסים רלוונטיים ל-"Citizens Financial Group".

=== מיזוג ===
[[וול סטריט 1, מטה בנק אוף ניו יורק מלון]]
ב-4 בדצמבר 2006 הודיעו בנק אוף ניו יורק ותאגיד מלון פייננשל על מיזוג עתידי. האיחוד יצר את אחת החברות הגדולות בעולם בתחום השירותים הפיננסיים. עסקת המיזוג הוערכה בכ-16.5 מיליארד דולר ארצות הברית ובהתאם לתנאיה קיבלו בעלי המניות בבנק אוף ניו יורק 0.9434 מניות בתאגיד החדש תמורת כל מניה שברשותם ואילו בעלי המניות במלון פייננשל קיבלו מניה אחת בתאגיד החדש תמורת כל מניה שברשותם. המיזוג הושלם ב-1 ביולי 2007. המטה הראשי של התאגיד החדש ממוקם באחד מגורדי השחקים בעיר ניו יורק - וול סטריט 1, מבנה אשר הוחזק טרם המיזוג על ידי בנק אוף ניו יורק. שמו המלא של התאגיד הממוזג נקרא "תאגיד בנק אוף ניו יורק מלון" כאשר סימון המותג "BNY Mellon" משמש אותו במרבית התחומים העסקיים.

=== לאחר המיזוג ===
על רקע המשבר הכלכלי של שנת 2008 הגה הממשל האמריקאי תוכנית חילוץ מהמשבר (Troubled Asset Relief Program). בנק אוף ניו יורק מלון מונה למשמורת על התוכנית באוקטובר 2008, לתקופה של 3 שנים. בנובמבר 2008 הודיע הבנק שבשל המשבר יפוטרו 1,800 עובדים, כ-4% מכמות העובדים העולמית המועסקים על ידו. במסגרת התוכנית השקיע משרד האוצר האמריקאי 3 מיליארד דולר בבנק אוף ניו יורק מלון, אותם החזיר הבנק ביוני 2009 וכן 136 מיליון דולר באוגוסט 2009, לרכישת אופציות חזרה ממשרד האוצר.

== תפעול ==

== נתונים היסטוריים ==
<gallery mode="packed">
Image:Nymellon_al.jpg|נכסים (בכחול) והתחייבויות (בסגול), במליוני דולרים
Image:Nymellon_al_ratio.jpg|יחס נכסים-התחייבויות
Image:Nymellon_income.jpg|הכנסה נטו, במליוני דולרים
</gallery>

== קישורים חיצוניים ==

* 

* 
* [http://www.secdatabase.com/CIK/1390777/Company-Name/BANK-OF-NEW-YORK-MELLON-CORP Bank of New York Mellon SEC Filings] 
* [https://www.sec.gov/news/pressrelease/2015-170.html SEC Charges BNY Mellon With FCPA Violations] 
* אנטואן גארה, [http://www.forbes.com/sites/antoinegara/2015/03/19/bank-of-new-york-mellon-admits-something-nothing-714m-fx-settlement/#191e6bfb60c5 Bank Of New York Mellon Settles Misrepresentation Claims For $714 Million], פורבס, 19 במרץ 2015

== הערות שוליים ==

קטגוריה:חברות הנסחרות בבורסה לניירות ערך בניו יורק
קטגוריה:ארצות הברית: בנקים